ΓΡΑΠΤΗ ΕΡΩΤΗΣΗ P-1548/99

υποβολή: Cristiana Muscardini (UEN) προς την Επιτροπή

(1 Σεπτεμβρίου 1999)

Θέμα: Επεξεργασία πολυτίμων μετάλλων

Η Επιτροπή, αφού διεπίστωσε ότι δεν είναι δυνατόν να θεσπισθεί η αμοιβαία αναγνώριση των σχετικών εθνικών πρακτικών, έχειποβάλει από τον Οκτώβριο του 1993 πρόταση οδηγίας για τη σύγκλιση των νομοθετικών διατάξεων που αφορούν τα τεχνουργήματα από πολύτιμα μέταλλα (COM(93)322 τελ.)(1).

Μετά παρέλευση πέντε ετών από τηνποβολή της εν λόγω πρότασης οδηγίας:

1. Μπορεί η Επιτροπή να διαβεβαιώσει ανπάρχουν ακόμη τεχνικοί φραγμοί στην ελεύθερη κυκλοφορία, εντός της Ευρωπαϊκής Ένωσης, των τεχνουργημάτων από πολύτιμα μέταλλα;

2. Εάν ναι, ποιοί λόγοι εμποδίζουν την εξάλειψη των φραγμών ώστε ναλοποιηθεί ένας από τους πρωταρχικούς στόχους των Συνθηκών;

3. Υπάρχουν αντικειμενικές ευθύνες ή ειδικές απαιτήσεις που επιβραδύνουν αυτή την εναρμόνιση;

4. Εάν δεν εξαλειφθούν οι σχετικοί φραγμοί, ποιές πρωτοβουλίες σκοπεύει να αναλάβει η Επιτροπή ώστε η μηλοποίηση της ελεύθερης κυκλοφορίας να μην αποβαίνει εις βάρος των ενδιαφερομένων επιχειρήσεων;

(1) ΕΕ C 318 της 25.11.1993, σελ. 5.

Απάντηση του κ. Liikanen εξ ονόματος της Επιτροπής

(19 Οκτωβρίου 1999)

Η Επιτροπή αναφέρει στην απάντηση που έδωσε στις γραπτές ερωτήσεις E-3158/98 του κ. Ferrer(1) και E-3431/98 του κ. Valdivieso de Cu(2), ότι έχει ήδη προβεί σε αρκετές ενέργειες ώστε να εξασφαλίσει την τήρηση της αρχής της ελεύθερης κυκλοφορίας των εμπορευμάτων στον τομέα της χρυσοχοΐας.

Από τη μία πλευρά, όπως έχει ήδη τονίσει το Αξιότιμο Μέλος, το Συμβούλιο και το Ευρωπαϊκό Κοινοβούλιο(3) έχουν ήδηποβάλει πρόταση οδηγίας που στοχεύει, κυρίως, στην εναρμόνιση των εθνικών νομοθεσιών στον τομέα των τεχνουργημάτων από πολύτιμα μέταλλα για τη διασφάλιση της ελεύθερης κυκλοφορίας τους. Η πρόταση στοχεύει στην εναρμόνιση των τίτλων, των εγχάρακτων σφραγίδων τίτλου ή ευθύνης, καθώς και των συστημάτων πιστοποίησης (διασφάλιση της ποιότητας, δήλωση συμμόρφωσης ΕΚ και επαλήθευση της δήλωσης ΕΚ από τρίτο πρόσωπο).

Η ως άνω πρόταση έχει ήδη εξεταστεί από το Κοινοβούλιο σε πρώτη ανάγνωση βάσει της διαδικασίας που προβλέπεται στο άρθρο 251 (πρώην άρθρο 189Β) της Συνθήκης για την Ευρωπαϊκή Ένωση. Απεναντίας, το Συμβούλιο δεν έχει προβεί ακόμη στην έγκριση κοινής θέσεως, λόγω αποκλίσεως των απόψεων των κρατών μελών σχετικά με τις προβλεπόμενες διαδικασίες πιστοποίησης.

Το κείμενο που τελείπό συζήτηση στο Συμβούλιο, προβλέπει λύση συμβιβασμού με την οποία καθιερώνεται η ισοτιμία μεταξύ δύο μόνο εκ των τριών συστημάτων πιστοποίησης, δηλαδή της επαλήθευσης από τρίτο πρόσωπο και της διασφάλισης της ποιότητας, ενώ διατηρεί το σύστημα δήλωσης συμμόρφωσης ΕΚ ως προαιρετική λύση.

Από την άλλη πλευρά, εν αναμονή της εναρμόνισης σε κοινοτικό επίπεδο, η Επιτροπή κίνησε διαδικασίες επί παραβάσει έναντι της πλειονότητας των κρατών μελών για τη συμμόρφωση των εθνικών κανονιστικών διατάξεων με τα συμπεράσματα του Δικαστηρίου των Ευρωπαϊκών Κοινοτήτων στην απόφαση «Houtwipper»(4). Οι διαδικασίες επί παραβάσει οδήγησαν στην τροπολογία των εν λόγω νομοθεσιών στην πλειονότητα των κρατών μελών.

(1) ΕΕ C 207 της 21.7.1999, σελ. 33.

(2) ΕΕ C 207 της 21.7.1999, σελ. 69.

(3) ΕΕ C 318 της 25.11.1993, τροποποιημένη έκδοση ΕΕ C 209 της 29.7.1994.

(4) Υπόθεση 293/93 της 15.9.1994.